stanford-oval/wikipedia huggingface dataset:
טורבינת רוח
טורבינות רוח בישראל > פעילות ממשלתית לקידום טורבינות רוח בישראל

עוד לפני הקמת המדינה, הקימה הסוכנות היהודית ועדה לבחינת ניצול אנרגיית רוח. בשנת 1951 הגיעה לישראל ועדה של אונסקו לייעוץ לגבי ניצול אנרגיית רוח לייצור חשמל. בעקבות זאת הוקמו מתקנים למדידת עצמת הרוח ב-18 נקודות ברחבי ישראל ובאמצע שנת 1953 הוקם מתקן ראשון לניצול אנרגיית רוח באילת. בשנת 1959 הוצבו שוב נקודות למדידת אנרגיית הרוח, הפעם על ידי הטכניון.
בנובמבר 1980 הוכרזה לראשונה במשרד האנרגיה והתשתית תוכנית לניצול אנרגיית הרוח בישראל, שבמסגרתה בוצעו פעולות לאיתור אתרים לטורבינות רוח וחוות רוח, מחקר ופיתוח, התחברות לרשת החשמל ולהקמת טורבינות רוח לייצור חשמל כמתקני הדגמה ובחוות רוח. משרד האנרגיה אף הציע סובסידיות ליזמים שישקיעו בטורבינות רוח.
בשנת 2009 החליטה הממשלה על קידום ייצור חשמל באמצעות אנרגיה מתחדשת, אולם לא נקבעו מכסות ייחודיות לאנרגיית רוח. בשנת 2011 החליטה הממשלה על הקצאת מכסה של 800 מגהוואט לייצור חשמל בטורבינות רוח. בהתאם לכך נקבע באוקטובר 2011 תעריף מובטח לחשמל מאנרגיית רוח של 49–53 אגורות לקוט"ש. אולם, בשל הליכי תכנון ארוכים, התנגדות הארגונים הסביבתיים, התנגדות תושבים והתנגדות משרד הביטחון לא הוקמו טורבינות חשמל בהיקף משמעותי. באוקטובר 2014, בעקבות העיכובים בייצור חשמל בטורבינת רוח החליטה הממשלה על הסטת מכסות של 90 מגהוואט לייצור חשמל מאנרגיית שמש. בעקבות ירידת מחירי הטורבינות הורידה רשות החשמל את התעריף המובטח של חשמל מאנרגיית רוח לכ-40 אגורות לקוט"ש.
ב-2016-15 בעקבות תוכניות להקים טורבינות רוח צפונית לקיבוץ אילות קמה התנגדות של תושבי הערבה בארגון סבב"ע-סביבה בריאה בערבה והחברה להגנת הטבע. הארגונים הירוקים הצביעו על פגיעה קשה שצפויה לבעלי הכנף שמסלול הנדידה המרכזי שלהן עובר לאורך השבר הסורי אפריקאי.ההתנגדות הצליחה והתוכניות בוטלו.
בתחילת 2016 לא התקדם באופן משמעותי התקנת טורבינות רוח בישראל. היצרנים בענף ייחסו זאת לתעריפים שאינם מספקים סבסוד מספק להתקנת הטורבינות, ולמגבלות על גובה הטורבינות המותרות בישראל.
בתחילת 2020 הורה בית המשפט העליון לאפשר ליזמים שהגישו תוכנית לחוות טורבינות רוח ברמות מנשה לערער למועצה הארצית לתכנון ולבנייה על הסוגיות העקרוניות בנוגע לתוכניות לטורבינות רוח, לאחר שתוכניתם נדחתה בנימוקים של רמת פיזור הטורבינות, ערכי רעש וריצוד, חשש לפגיעה בציפורים ומשטר ההפעלה של הטורבינות.
טורבינות רוח בישראל > ייצור בפועל

טורבינת רוח גדולה להדגמה ראשונה לייצור חשמל הוקמה והופעלה בשנה 1981 בקרבת מפעל ישקר במעלות-תרשיחא ביוזמת משרד האנרגיה והתשתית ובסיועו, בשיתוף פעולה עם מפעל ישקר. החשמל שייצרה הטורבינה סופק ישירות למפעל. טורבינת הדגמה שנייה הוקמה והופעלה ב-1985 בתל קטיף. הטורבינה הוכרה על ידי משרד האנרגיה והתשתית ועל ידי חברת החשמל כ"יצרן חשמל פרטי" ראשון, וחוברה לרשת חברת החשמל. החשמל שייצרה נמכר לחברת החשמל על פי תעריפי חשמל ליצרני חשמל פרטיים מאנרגיות מתחדשות שהוגדרו אז לראשונה.
ב-1984 משרד האנרגיה אישר לתושבי כליל שבגליל המערבי, להתקין טורבינות רוח קטנות וזולות, ולמכור עודפי חשמל לחברת החשמל. האישור ניתן בעקבות כישלון הניסוי בתאים פוטו-וולטאיים, שייצרו מעט מדי חשמל. יוזמה זו הצליחה, ותושבי כליל החלו למכור עודפי חשמל לחברת החשמל כבר ב-1985.
ב-1986 הקימה חברת החשמל טורבינת רוח להדגמה בגוש שגב בגליל. כמו כן הוקמה ב-1986 טורבינת רוח להדגמה כ"יצרן חשמל פרטי" במעלה גלבוע. ב-1987 הוקמה טורבינת הדגמה בבית יתיר וב-1988 - על רכס הר כביר, ליד אלון מורה. ב-1987 נבנתה טורבינת רוח אופקית גדולה, לפי שרטוטיו של המהנדס והממציא אלכסנדר זרחין באתר הבניה של העיר אפרת. הרוחות החזקות במקום פרקו את המתקן, והניסוי הופסק. באותה שנה בסיוע משרד האנרגיה נוסתה טורבינת רוח אופקית נמוכה, ביישוב תקוע. ב-1992 הוקמה חוות רוח ובה עשר טורבינות על הר בני רסן שברמת הגולן.
נכון ל־2013, טורבינות רוח הפיקו חשמל למערכת החשמל הארצית בהיקף של 6.2 מגה-וואט, בשני אתרים ברמת הגולן.
בשנת 2016 החלו לפעול שתי חוות רוח: האחת ברמת סירין שבגליל התחתון והשנייה בגלבוע, בשטח שבין הקיבוצים מעלה גלבוע ומירב.
טורבינות רוח בישראל > תוכניות עתידיות

במקומות שונים בישראל נעשו סקרי רוחות לגבי כדאיות הפעלת טורבינות רוח במקום. מחקר שנערך הצביע על מזרח רמת הגולן (קו התלים), כאתר מועדף להצבת טורבינות רוח. עם זאת, התנגדות מערכת הביטחון (בשל טענה לשיבוש מערכות צבאיות אלקטרו-מגנטיות) מונעת את הרחבת פריסת טורבינות הרוח ברמת הגולן.
בסקר שנעשה ב-1980 עבור משרד האנרגיה, נבחר מספר מקומות מצומצם, ולשם הופנו עיקר המאמצים. בעקבות החוק החדש של משרד האנרגיה משנת 2008, יש בישראל היערכות של ארגונים שונים, לקראת הפעלת טורבינות קטנות ובינוניות בפריסה רחבה הרבה יותר.
בשנת 2020 הוקמה ברמת הגולן חוות הרוח עמק הבכא על ידי חברת אנלייט אנרגיה מתחדשת. החווה, הכוללת 30 טורבינות, היא חוות הרוח הגדולה בישראל, וצפויה לספק חשמל ל-40 אלף משקי בית בישראל.
טורבינות רוח בישראל > פגיעה בעופות

מאז החלה לפעול חוות הבכא נרשמו פגיעות בעופות. באוגוסט 2023 נפגעו 2 חיוויאים נוספים על ידי להבי הטורבינות, ויש חשש לפגיעה בנוספים עד לפגיעה באוכלוסייה זו בישראל. חששות מפגיעה דומה עולים ביחס לטורבינות הרוח המתוכננות בעמק חרוד. טורבינות רוח אחראיות בממוצע לפגיעה ב-0.27 עופות לג'יגה וואט חשמל, כאשר יצור באמצעות דלקים אחראי לפגיעה ב-5.18 עופות לג'יגה וואט חשמל.
החיוך של רוזי

| --- | --- |

עטיפת מארז התקליטורים של הסדרה
 סוגה:  סדרת טלוויזיה לילדים
 מדבבים בעברית:  מאיה מיטלפונקט, משי קלינשטיין, דייוויד לרנר, עומר שטיינברג, מאי יעקובסון, אלי לולאי, נורית בנאי קורן, אמנון וולף, ברק ברויטמן, הללי היבש, עדן גמליאל, לורה שופוב, יובל חי אביטבול, מאיה אמיר, עידו גביש, צביקה פורמן, אייל ליטוין, אורנה כץ, שרון שחל, נינה אמיר, דן שצברג, דניאל שופוב
 ארץ מקור:  בריטניה בריטניה
 מספר עונות:  4 + פרק ספיישל
 מספר פרקים:  104
 הפקה
 חברת הפקה:  V&S Entertainment Ltd
 הפצה:  DHX מדיה 
 מוזיקה:  מייק מורן 
 שידור
 רשת שידור:  CBeebies 
 רשת שידור בישראל:  ערוץ הופ!
 תקופת שידור מקורית:  3 במאי 2010 – 2 במרץ 2015
 תקופת שידור בישראל:  2012 – 2015
 קישורים חיצוניים
 www.everythingsrosie.com
 דף התוכנית ב-IMDb
 
החיוך של רוזי (באנגלית: Everything's Rosie) היא סדרת ילדים בהנפשה ממוחשבת המיועדת לילדים בגילאי 3–7. הסדרה פותחה בידי ויקי קורנר עבור V&S Entertainment Ltd, והופקה באנימציית HD CGI.
הסדרה עוקבת אחר הרפתקאותיה של ילדה בשם רוזי וחבריה. לסדרה הופקו ארבע עונות הכוללות 104 פרקים ופרק ספיישל. הסדרה משודרת ב-160 מדינות ברחבי העולם, ביניהן ישראל, בה היא משודרת בדיבוב עברי בערוץ הופ!.
עלילה

רוזי, גיבורת הסדרה, היא ילדה בת 6 שיוצאת להרפתקאות חינוכיות יחד עם חבריה.
דמויות > דמויות ראשיות

רוזי (Rosie) - הדמות הראשית. נראית כמו בובה, עם שיער מבד או נייר שמאובטח בכפתור בחלק העליון של ראשה.
גאטקס (Raggles) - ארנב כחול. חבר של רוזי המתגורר איתה באותו בית.
נוגה (Holly) - ילדה קטנה אשר מסתובבת עם רוזי וחבריה.
גיל (Will) - ילד אימפולסיבי, ייתכן שהוא הקראש של רוזי.
דובי (Big Bear) - דובון אנימציה כחול וגדול. בסדרה יש לו אחיין קטן בשם דובי.
בלופי (Bluebird) - ציפור כחולה אשר מינה אינה ידוע, אך היא או קלאונית או תוכי.
אלוני (Oakley) - עץ אלון מדבר עתיק אשר חי על גבעה.
דמויות > דמויות משניות

דובוני (Little Bear) - האחיין הקטן של דובי.
דפי (Saffy) - הגרסה הנשית לאלוני. חיה על גבעה נפרדת מאלוני.
בני (Manny) - ציפור סגולה עם מקור אדום. דומה מאוד לבלופי.
טיל (Teal) - ברווזה צבעונית בעלת ברווזונים שכמעט היו ילדיו של גאטקס.
הפקה

הסדרה נוצרה על ידי ויקי קורנר עבור חברת "V&S Entertainment Ltd" והופקה יחד עם JCC, בבעלות קרן קטאר. הסדרה הייתה אחת ההפקות הבינלאומיות הראשונות שעלו לשידור ב-Baraem TV, שזמינה ברחבי מדינות ערב ובאירופה בשפה הערבית.
כאשר התוכנית עוד הייתה בפיתוח של 10 שנים לפני היציאה להפקה, הרעיון היה ליצור מופע מושך מבחינה ויזואלית בהנחיית ילדות, שגם ימשוך אליו בנים.
שידור

ב-3 במאי 2010, שודר הפרק הראשון של הסדרה ב-CBeebies. העונה הראשונה הציגה את הדמויות הראשיות בעולמה של רוזי וביססה את היחסים בין החברים. ההפקה של העונה השנייה הושלמה בשנת 2011 והפרק הראשון עלה לשידור ב-23 במאי 2011. העונה השנייה הציגה מגוון דמויות משניות חדשות ואזורים נוספים. הפרק הראשון של עונה שלוש שודר ב-18 ביוני 2012. פרק ספיישל באורך 24 דקות הוזמן בשנת 2013 ושודר לראשונה ביום השנה החדשה של שנת 2014.  עונה ארבע הושלמה בסוף 2015, כאשר הפרק הראשון שודר ב-2 במרץ 2015,  אשר הביאה את מספר הפרקים הכולל ששודרו ל-104 (לא כולל פרק הספיישל).
מרצ'נדייז

הקו הראשון של צעצועי הסדרה יצא בשנת 2011. תקליטורי DVD של הסדרה הושקו בשנת 2012.
הערות שוליים

↑  Everything’s Rosie Cuddles Up With Canal Panda | Animation World Network, web.archive.org, ‏2018-08-25
↑  V&S Announces New ‘Everything’s Rosie’ Licensing Deal, Animation World Network (באנגלית)
↑  Everything's Rosie | Rosie And Raggles, E.Rosie - English (באנגלית)
↑  V&S' Vickie Corner tells us about the ambitious plans for Everything's Rosie this year | Big Interviews | Licensing.biz, web.archive.org, ‏2017-09-07
↑  BBC - CBeebies - Schedules, Wednesday 1 January 2014, web.archive.org, ‏2014-01-05
↑  BBC - CBeebies CBeebies - Schedules, Monday 2 March 2015, web.archive.org, ‏2016-08-02
↑  Mercedes Milligan, 'Everything's Rosie' Reaches 100 million YouTube Hits, Animation Magazine, ‏2015-10-26 (באנגלית אמריקאית)
↑  V&S Entertainment, Universal Launch "Everything’s Rosie" DVD in Time for Easter • The Toy Book, The Toy Book, ‏2013-03-13 (באנגלית אמריקאית)
ארסלי גונזלס

| --- | --- |

 לידה:  19 ביוני 1967 (בת 57) בואנוס איירס ארגנטינה ארגנטינה
 מדינה:  ארגנטינה
 תקופת הפעילות:  מ-1987 -הווה
 עיסוק:  שחקנית,דוגמנית,מנחה
 מקום לימודים:  בקולג'יו אוכריסטיקו
 בן זוג:  רואבן טרנטה (1988–1991) אדריאן סואר (1997–2002) פביאן מזיי (2007 הווה)
 צאצאים:  פלורנסיה נולדה (ב-1988) תומאס נולד (ב-1997)
 מספר צאצאים:  2
 פרופיל ב-IMDb
 
ארסאלי אדית' גונזלס (בספרדית: Araceli Edith González נולדה ב-19 ביוני 1967) היא שחקנית, דוגמנית ומנחת טלוויזיה ארגנטינאית.
ביוגרפיה

ארסלי נולגה בבואנוס איירס בשכונה שנקראת בוילה לוגאנו כאשר הייתה בת 8 הוריה התגרשו והיא עברה לגור עם אמה ואחיה בהאדו, באזור המערבי של בואנוס איירס. בגיל 14 חזרה ארסלי לו לראמוס מג'יה
קריירת דוגמנות

אותה התחילה בשנת 1982 כאשר דודתה קישרה אותה למעצב דניאל דזיו ולכן ערכה מצעד במלון רזידנסיאל דה מאר דל פלאטה. בשנת 1985 היא נבחרה לפרסומת עבור 7up ולאחר הודעה במגזין Siete Días היא נודעה בשם: "הילדה שירדה מגן עדן". כבר בשנת 1986 היא הייתה ידועה בעולם הדוגמנות. לאחר מכן עזבה לאפריקה כדי לצלם סרטון למותג Dufour .בשנת 1987, פניה זוכות לפופולריות עצומה בבואנוס איירס לאחר קמפיין פרסומי של חברת הסטיילינג הספרדית,עם ג'ררדו באמון. עם הזמן היא גם נסעה לספרד על מנת להתפרסם במדינות שונות באירופה, באותה שנה חזרה לארגנטינה. ארסלי גם יצרה חברת בגים משלה ביחד עם אחיה הנקראת Caro Cuore כך היא השיגה חוזה עם יצרנית ההלבשה התחתונה
קריירת משחק

את קריירת המשחק החלה לראשונה בשנים 1991–1993 בקומדיינת הנוער הארגנטינאית La banda del Golden Rocket ("כנופיית הרוקט הזהב") שם שיחקה לצד אדריאן סואר. בשנת 1994 שיחקה בטלנובלה Nano ("ננו") בה גילמה את הדמות של קמילה לצד השחקן גוסטבו ברמודז וקיבלה את פרס מרטין פיירו הראשון, שניתן לשחקנית ההתגלות של שנת 1994.בשנת 1995 שיקה בטלנובלנה Sheik ("שייק) לצד השחקן גוסטבו ברמודז שבה גלמה את דמותה של אנה קאריזו / וירג'יניה אולגוין ב-1996 שיחקה בטלנובלה El Ultimo Verano ("הקיץ האחרון") לצד השחקנית אגוסטינה צ'רי בה גלמה את דמותה של אגוסטינה ב-1997 שיחקה בטלנובלה Carola Casini (קרולה קאסיני) בה גלמה את הדמות של קרולה ב-1999 השתתפה בסרט Alma mía (נשמה שלי) לצד השחקן פול אקרי בשנת 2000 שיקה בטלנובלה Primicias (פירות ראשוניים) לצד השחקן ארתורו פוייג בשנת 2001 שיחקה בטלנובלה Provócame (הפיתוי) בתפקיד אנה לאורה לצד צאיין ורומינה יאן, בשנת 2002 שיחקה בטלנובלה 1000 millones (היורש) בתפקיד קרולינה ב-2005 שיחקה בטלנובלה Los Roldán (הרודלנים) באותה שנה שיחקה בטלנובלות Numeral 15 (ספרה 15) ו-Mujeres asesinas (נשים רוצחות) בה גלמה את דמותה של מרגריטה ארלין ב-2006 שבה לשחק בטלנובלה נשים רוצחות בתפקיד אירמה ושיחקה בטלנובלה עקרות בית נואשות בתפקיד גבריאלה. וב-2007 שיחקה שוב בתפקיד אורח וגילמה את דמותה של בלנקה ב-2010 שיחקה בטלנובלה Sutiles diferencias (הבדלים עדינים) לצד גבריאל גויטי ב-2012 שיחקה בטלנובלה El hombre de tu vida (איש של חייך) בתפקיד דאינה. ובאותה שנה שיחקה בטלנובלה אהבהה מתוקה בתפקיד טטיאנה. ב-2013 הופיעה בטלנובלה Novia a los 40 בתפקיד אלה בשנים 2014–2015 הופיעה בטלנובלה Guapas שיצר אדריאן סואר וגילמה את דמותה של אנדריאה לונה ב-2016 שיחקה בטלנובלה של אדריאן סואר עשירים לא מבקשים רשות בתפקיד חוליה לצד חואן דרסט אגוסטינה צ'רי וגונסלו הרדיה.
סרטים

בשנת 1990 הופיעה בסרט Negra medianoche c בה היא מגלמת את הדמות של החברה של מולינה
בשנת 1998 שיחקה בסרט Alma mia בה היא מגלמת את אלמה
ב-2003 שיחקה בסרט Un día en el paraíso בה היא מגלמת את ברנדה \ טאטי
ב-2021 שיחקה בסרט Sola וגילמה את התפקיד של לאורה
חיים אישיים

ארסלי הייתה נשואה לשחקן ראובן טרנטה, וב-1988 נולדה בתם הבכורה פלורנסיה. הזוג התגרש ב-1991.
בשנת 1997 נכנסה למערכת יחסים עם השחקן ויוצר הטלנובלות אדריאן סואר, ובאותה השנה נולד בנם המשותף תומאס. הם התגרשו ב-2002.
ב-2007 החלה לצאת עם השחקן פביאן מזיי, והם התחתנו ב-2013.
ב-2018 נפטרה אמה מזאבת.
נתן נתניהו

ערך זה עוסק בפרופסור למדעי המחשב. אם התכוונתם לסבו, ראו .
| --- | --- |
אין תמונה חופשית
 לידה:  28 בנובמבר 1951 (בן 73) 
 מקום לימודים:  הטכניון – מכון טכנולוגי לישראל  בית הספר הריאלי העברי בחיפה  אוניברסיטת מרילנד 
 מנחה לדוקטורט:  David Mount, עזריאל רוזנפלד 
 מוסדות:  אוניברסיטת בר-אילן 
 בן או בת זוג:  סיניה נתניהו 
 
נתן נתניהו (נולד ב-28 בנובמבר 1951, חיפה) הוא פרופסור אמריטוס ישראלי למדעי המחשב באוניברסיטת בר-אילן.
ביוגרפיה

נתניהו הוא בנם של אלישע נתניהו, פרופסור למתמטיקה בטכניון ושושנה (לבית שנברג), שופטת בית המשפט העליון, נקרא על שם סבו מצד אביו הרב נתן מיליקובסקי שהיה נואם ופעיל ציוני נודע. הוא למד בבית הספר הריאלי בחיפה, לאחר מכן התגייס לצה"ל במסגרת העתודה האקדמית ולמד בפקולטה להנדסת חשמל בטכניון לתואר ראשון ושני בהנדסת חשמל. הוא שירת בחיל המודיעין. לאחר שחרורו המשיך לשרת מספר שנים ביחידתו כאזרח עובד צה"ל ועבר הסבה למדעי המחשב. באמצע שנות ה-80 של המאה ה-20 נסע לארצות הברית, שם השלים תואר שני ושלישי במדעי המחשב באוניברסיטת מרילנד, בה שימש גם כחוקר.
נתניהו חבר בחוג הפרופסורים לחוסן מדיני וכלכלי.
חיים אישיים

היה נשוי לד"ר סיניה נתניהו, ולהם בת ובן. נתניהו הוא בן דודו של ראש ממשלת ישראל בנימין נתניהו.
הערות שוליים

↑  Shoshana Netanyahu, Jewish women encyclopedia
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
| --- | --- |
בקרת זהויות :  NLI: 987007460196905171  ACM DL: 81100457395  BIBSYS: 6056214  dblp: 50/344  ISNI: 0000 0003 8338 2843  LCCN: n88225590  MGP: 78888  NKC: xx0043447  SUDOC: 163364788  VIAF: 269491591   WorldCat (עם VIAF): 269491591 
ערך זה הוא קצרמרבנושא אישים. אתם מוזמנים לתרום לוויקיפדיה ו.
תחנת הרכבת קריית חיים

תחנת הרכבת קריית חיים היא תחנת נוסעים של רכבת ישראל המשרתת את אזור הקריות, ובעיקר את השכונה החיפאית קריית חיים. התחנה נמצאת על מסילת החוף של רכבת ישראל במרכז קריית חיים. תוואי מסילת הברזל מחלק את הקריה לקריית חיים מזרחית ולקריית חיים מערבית. מבחינה מוניציפלית, התחנה נמצאת בשטח העיר חיפה.
היסטוריה

בשנות ה-30 התחנה הייתה נקודת עצירה (באנגלית: Halt - מקום מוסכם לעצירת רכבת לצורך העלאת והורדת נוסעים, ללא רציף או מבנה תחנה) בקו ביירות-טריפולי-חיפה, שהופעל בימי המנדט הבריטי ותחנה ברכבת הפרברית לקריית מוצקין. נקודת העצירה חיברה את תושבי קריית חיים עם נמל חיפה, מקום העבודה הבלעדי באזור באותה תקופה. במרוצת השנים הוקם בתחנה צריף קטן.
התחנה הפעילה כיום הוקמה על ידי רכבת ישראל באמצע שנות ה־90. שני הרציפים של התחנה חוברו במנהרה רק בשנת 2000, דבר שהפחית את הסיכון בחציית פסי הרכבת מהרציף האחד לרציף שמולו. הקמתה מחדש של התחנה פגעה בחורשת האקליפטוס הסמוכה (ששימשה את קן הנוער העובד והלומד בשכונה) - חלק מעציה נכרתו לשם הקמת מגרש חניה.
בעקבות המרחק הקצר יחסית בין תחנת קריית חיים לתחנת קריית מוצקין, חלק מהרכבות החולפות אינן עוצרות בתחנה.
ב-16 ביולי 2006, בעיצומה של מלחמת לבנון השנייה, שותקה תנועת הרכבות לתחנה לאחר שטיל קטיושה פגע במוסכי הרכבת בחיפה והרג שמונה מעובדי רכבת ישראל. ב-14 באוגוסט (תום המלחמה), חודשה תנועת הרכבות לתחנה.
מבנה התחנה

מסילה כפולה עוברת בתחנה - מסילה מזרחית (צמודה לרציף 1) לרכבות דרומה ומסילה מערבית (צמודה לרציף 2) לרכבות צפונה.
בתחנה שני רציפי צד (רציף 1 בסמוך לקריית חיים מזרחית; רציף 2 בסמוך לקריית חיים מערבית) המחוברים ביניהם במעבר תת-קרקעי. כניסה לתחנה אפשרית רק מקריית חיים מזרחית, אך היציאה ממנה אפשרית בשני חלקי התחנה.
קווי אוטובוס העוברים בתחנה

| קו | מפעילה | מסלול | הערות נוספות |
| --- | --- | --- | --- |
| 13 | אגד | קריית מוצקין, מרכזית הקריות - קריית ביאליק, צור שלום - שכונת אפק - הקריון - קריית שמריהו - סביניה - קריית ביאליק הוותיקה - קריית חיים מזרחית - רכבת קריית חיים - קריית חיים מערבית - הטיילת - קריית ים, חוף ימית | ♿ |
| 26 | אגד | קריית חיים, הטיילת - קריית חיים מערבית - רכבת קריית חיים - קריית חיים מזרחית - צומת קריית חיים - קריית אתא, זבולון - קריית אתא מרכז - גבעת אתא - גבעה א - גבעת הרקפות - תל חי | ♿ |
| 80/80א | אגד | קריית אתא מרכז - חנקין - קריית חיים, צומת קריית חיים - קריית חיים מזרחית - רכבת קריית חיים - כיכר צייזל - קריית שמואל |  |
| 93/93א | אגד | קריית חיים, חוף קריית חיים - החוף הנפרד - הטיילת - קריית חיים מערבית - כיכר צייזל - רכבת קריית חיים - קריית חיים מזרחית - בן צבי/חטיבת דגן |  |
שירות רכבות בתחנה

| 0 | 1 | 2 |
| --- | --- | --- |
|  | קו הרכבת מודיעין — נהריה   מודיעין – מרכז • פאתי מודיעין • נמל התעופה בן-גוריון • תל אביב – ההגנה • תל אביב – השלום • תל אביב – סבידור מרכז • תל אביב – אוניברסיטה • בנימינה • עתלית • חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • חוצות המפרץ • קריית חיים • קריית מוצקין • עכו • נהריה |  |
| 0 | 1 | 2 |
| --- | --- | --- |
|  | קו הרכבת חיפה — כרמיאל   חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • חוצות המפרץ • קריית חיים • קריית מוצקין • אחיהוד • כרמיאל |  |
הכניסה לתחנת הרכבת, דצמבר 2012
תרשים התחנה
טרי האטצ'ר

| --- | --- |

האטצ'ר, 2010
 לידה:  8 בדצמבר 1964 (בת 60) פאלו אלטו, קליפורניה, ארצות הברית 
 שם לידה:  Teri Lynn Hatcher 
 מדינה:  ארצות הברית 
 תקופת הפעילות:  מ-1985 
 עיסוק:  שחקנית
 מקום לימודים:  קולג' דה אנזה  בית הספר התיכון פרמונט 
 בן או בת זוג:  ג'ון טני (1994–2003) 
 צאצאים:  Emerson Tenney 
 מספר צאצאים:  1 
 פרסים והוקרה:  פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2005)  פרס גילדת שחקני המסך למשחק מצטיין לשחקנית בסדרת קומדיה (2005)  פרס גילדת שחקני המסך למשחק מצטיין לשחקנית בסדרת קומדיה (2006) 
 פרופיל ב-IMDb
 
טרי לין האטצ'ר (באנגלית: Teri Lynn Hatcher; נולדה ב-8 בדצמבר 1964) היא שחקנית קולנוע וטלוויזיה ודוגמנית עבר אמריקאית.
ביוגרפיה

האטצ'ר נולדה וגדלה בפאלו אלטו, קליפורניה שבארצות הברית, למשפחה מרקע נוצרי משולב אנגלי, סקוטי, אירי, פריזית, וערבי-לבנוני-סורי. כבת יחידה לאמה שהייתה מתכנתת מחשבים בחברת הנשק האמריקנית "לוקהיד מרטין", ולאביה שהיה פיזיקאי גרעין ומהנדס חשמל.
בין השנים 1985–1988 יצאה עם ריצ'רד דין אנדרסון, השחקן הראשי בסדרת הפעולה "מקגייוור". ב-4 ביוני 1988 נישאה למרקוס לייטהולד, וכעבור כשנה הם התגרשו. ב-27 במאי 1994 היא נישאה לשחקן ג'ון טני. ב-10 בנובמבר 1997 נולדה בתם, אמרסון רוז טני. הזוג התגרש ב-2003. לאחר מכן יצאה עם סטיבן קאי, ששיחק באופרת הסבון "בית חולים כללי", אך השניים נפרדו.
במרץ 2006 סיפרה בריאיון למגזין "וניטי פייר" שהותקפה מינית על ידי ריצ'רד הייס סטון, הבעל לשעבר של דודתה, כשהייתה בת חמש. בשנת 2002, לאחר שהואשם סטון בהטרדה של נערה בת 14, שלאחר מכן התאבדה, התלוננה נגדו גם האטצ'ר. בעקבות תלונתה של האטצ'ר הודה סטון בעבירותיו ונשפט ל-14 שנים בכלא. בראיון סיפרה האטצ'ר שהתלוננה נגד סטון מפני שלא הפסיקה לחשוב על הנערה שהתאבדה, ולא רצתה שסטון יחמוק מעונש. סטון מת בכלא מסרטן המעי הגס ב-2008, לאחר שריצה שש שנים מעונשו.
בפברואר 2008 תבעה חברת הקוסמטיקה "Hydroderm" את האטצ'ר בטענה שהפרה חוזה איתם בכך שקידמה מוצרים של חברת קוסמטיקה אחרת, "CityLips". האטצ'ר התעקשה על כך שהחוזה שלה עם חברת "CityLips" אינו משפיע על החוזה שלה עם "Hydroderm". בסוף שנת 2008 פסק בית המשפט כי על חברת "Hydroderm" לבטל את התביעה נגד האטצ'ר.
קריירה > השנים הראשונות

האטצ'ר למדה משחק ב-"American Conservatory Theater" והייתה מעודדת של קבוצת הפוטבול סן פרנסיסקו 49'.
בין 1985–1986 היא הופיעה בעונה האחרונה של סדרת הטלוויזיה ספינת האהבה, בתפקיד איימי, בחורה בצוות הבידור של הספינה "בנות הים". תפקיד זה כלל בעיקר ריקודים ושירה כחלק משגרת המופע השבועית של "בנות הים", אך היו לה גם שורות קומיות קצרות בחלק מהפרקים.
בין 1986–1989 היא הופיעה בשישה פרקים בסדרת הטלוויזיה מקגייוור בתפקיד פני פארקר. בארבעה מהם שיחקה בתפקיד ראשי אחרי השחקן הראשי.
בשנת 1987 גילמה את בתה ההגיונית והאינטליגנטית בת ה-18 של הגיבורה בקומדיית המצבים קצרת המועד "השיר של קארן".
בשנת 1989 ביצעה את הופעת הבכורה שלה בקולנוע בתפקיד משני של שחקנית צעירה ואופורטוניסטית בסרט "התמונה הגדולה", ואחר כך שיחקה בסרט טנגו וקאש.
קריירה > פריצת הדרך

ב-1993 השתתפה בתפקיד אורח בעונה הרביעית של הסדרה סיינפלד בתור חברה של ג'רי סיינפלד בפרק "השתל". בין 1993–1997 שיחקה בתפקיד הנשי הראשי של לויס ליין בסדרת הטלוויזיה "לויס וקלארק: הרפתקאותיו החדשות של סופרמן" לצד דין קיין שגילם את סופרמן.
ב-1996 שימשה כמנחה אורחת בפרק בתוכנית המערכונים הסאטירית "סאטרדיי נייט לייב" ("SNL"). ב-1997 קיבלה את תפקיד פאריס קארוור, נערת בונד, בסרט "מחר לנצח". בתחילת צילומי הסרט הייתה האטצ'ר בחודש השלישי להריונה, מבעלה דאז, ג'ון טני. לאחר מכן התחרטה האטצ'ר על שגילמה את הדמות, תיארה אותה כדמות מלאכותית וציינה שלא חשה סיפוק מהמשחק.
קריירה > עקרות בית נואשות

ב-2004 קיבלה את אחד התפקידים הראשיים (סוזן מאייר) בסדרת הדרמה הקומית "עקרות בית נואשות". תפקיד זה זיכה אותה בפרס גלובוס הזהב לשחקנית הטובה ביותר בסדרה קומית או מוזיקלית לשנת 2005, וכן בפרס גילדת שחקני המסך באותה קטגוריה. באותה שנה היא הייתה מועמדת לפרס אמי לשחקנית בסדרה קומית, עבור אותו תפקיד, מול שתי שחקניות נוספות מהסדרה: מרשה קרוס ופליסיטי האפמן.
באפריל 2006, דווח כי היא הייתה אחת משחקניות הטלוויזיה בעלת השכר הגבוה ביותר בארצות הברית, ועל פי הדיווחים הרוויחה 285,000$ לפרק של "עקרות בית נואשות". באותה שנה היא הייתה אחת משלוש המועמדות לפרס הטלוויזיה של People's Choice והייתה שוב מעומדת לגלובוס הזהב כשחקנית ראשית בתוכנית קומית בטלוויזיה.
בפברואר 2007 חתמה על חוזה, יחד עם שאר כוכבי הסדרה, להשתתפות בעוד ארבע עונות של "עקרות בית נואשות".
בשנים 2011–2012 שיחקה בעונה השמינית והאחרונה של "עקרות בית נואשות".
קריירה > כתיבה, שירה ודיבוב

במאי 2006 יצא לאור ספרה הראשון: "Burnt Toast: And Other Philosophies of Life". האצ'ר ביצעה גרסת קאבר  לשיר "Good Night" של להקת הביטלס הבריטית, במסגרת אלבום הצדקה "Un Dreams Dreams" - שירים מהכוכבים.
בשנת 2007 החלה לכתוב טור במגזין "Glamour".
ב-9 באפריל 2008 הופיעה בתוכנית "Idol Gives Back", ושרה את השיר "Before He Cheats".
בשנת 2009 היא דיבבה בסרט האנימציה "קורליין". בשנת 2013 היא דיבבה בסרט האנימציה "מטוסים", וסרט ההמשך ב-2014 מטוסים 2: לוחמי האש.
קריירה > המשך הקריירה

בשנת 2016 השתתפה בקומדיה "שקיעה" לצד שרה פקסטון. בשנת 2017 שיחקה בשמונה פרקים בסדרת הטלוויזיה "סופרגירל".
פילמוגרפיה

| שנה | סרט | דמות | תפקיד |
| --- | --- | --- | --- |
| 1989 | התמונה הגדולה | גרטצ'ן |  |
| 1989 | טנגו וקאש | קתרין טנגו |  |
| 1991 | בועות של אהבה | אריאל מאלוני |  |
| 1992 | Straight Talk | ג'אניס |  |
| 1994 | The Cool Surface | דני פייסון |  |
| 1994 | All Tied Up | לינדה אליסיו |  |
| 1996 | אסירי גן עדן | קולדט רוקו |  |
| 1996 | שני ימים באל.איי. | בקי פוקס |  |
| 1997 | מחר לנצח | פאריס קארוור |  |
| 1999 | Fever | שארלוט פארקר |  |
| 2001 | ספיי קידס | גברת גראדנקו |  |
| 2007 | שובו של אלוף | אנדראה פלאק |  |
| 2009 | קורליין ודלת הקסמים | אמא של קורליין | מדבבת |
| 2009 | קורליין ודלת הקסמים | האמא המקבילה | מדבבת |
| 2013 | מטוסים | דוטי | מדבבת |
| 2014 | מטוסים 2: לוחמי האש | דוטי | מדבבת |
| 2016 | Sundown | אמא |  |
| 2019 | ההיגיון בשיגעון | ג'ינה |  |
| שנה / שנים | סדרה | דמות | פרקים | תפקיד |
| --- | --- | --- | --- | --- |
| 1985–1986 | ספינת האהבה | איימי מ"בנות הים" | 19 |  |
| 1986–1990 | מקגייוור | פני פארקר | 6 |  |
| 1986–1987 | Capitol | אנג'ליקה | 5 |  |
| 1987 | השיר של קארן | לורה מתיוז | 13 |  |
| 1991 | Sunday Dinner | טי.טי. פאגורי | 6 |  |
| 1993–1997 | לויס וקלארק: הרפתקאותיו החדשות של סופרמן | לויס ליין | 87 | שחקנית ראשית |
| 2004–2012 | עקרות בית נואשות | סוזן מאייר | 180 | שחקנית ראשית |
| 2012 | Jane by Design | קייט קווימבי | 4 |  |
| 2013–2014 | ג'ייק והפיראטים מארץ לעולם לא | ביאטריס לביק | 7 | מדבבת |
| 2016–2017 | הזוג המוזר | שארלוט | 11 |  |
| 2017 | סופרגירל | ריה | 8 |  |
| שנה / שנים | סרט | דמות | הערות |
| --- | --- | --- | --- |
| 1991 | The Brotherhood | תרזה ג'נארו |  |
| 1991 | Dead in the Water | לורה סטוארט |  |
| 1998 | Since You've Been Gone | מריה גולדשטיין |  |
| 2000 | Running Mates | שונה מורגן |  |
| 2001 | Jane Doe | ג'יין דו |  |
| 2003 | Momentum | ג'ורדן ריפס |  |
| 2019 | A Kiss Before Christmas | ג'ויס הולט | סרט של הולמרק |